Olavi Puro

Olli (Olavi) Heikki (O. H.) Puro (sukunimi aikaisemmin Kaasinen) (15. tammikuuta 1883 Kaavi – 11. maaliskuuta 1933 Helsinki) oli suomalainen toimittaja ja Kulutusosuuskuntien Keskusliiton KK:n johtokunnan sihteeri joka toimi SDP:n kansanedustajana ja sisäasiainministerinä Tannerin vähemmistöhallituksessa 1927.

Elämä ja ura 
Puron vanhemmat olivat torppari Juho Heikki Kaasinen ja Silja Hallikainen. Hän kävi kansakoulun ja teollisuuskoulun ja valmistui rakennusmestariksi. Puro oli myyjänä ja rautatieläisenä vuoteen 1903 ja sitten rakennusmestariharjoittelijana talon- ja rautatierakennuksilla 1903–1904 sekä kunnan rakennusmestarina 1905. Naimisiin hän meni Agda Silvennoisen kanssa vuonna 1908.

Toimittajana Puro toimi Eteenpäin-lehden palveluksessa Kotkassa vuosina 1907–1912. SOK:n valistustyön neuvojana ja Yhteishyvän aputoimittajana hän työskenteli vuosina 1912–1916 sekä Edistysmielisen osuuskauppaväen keskuskomitean sihteerinä 1916.

Puro oli Työmiehen toimitussihteerinä 1917–1918, Helsingin elintarvelautakunnan puheenjohtajana ja toimitusjohtajana 1918, KK:n valistus- ja neuvontatyön hoitajana ja Kuluttajain lehden toimittajana 1918–1923 sekä Henki-Kansan kirjallinen sihteerinä 1924–1925. Viimeksi Puro toimi KK:n kirjallisissa tehtävissä 1925–1927 ja KK:n johtokunnan sihteerinä ja työehtosopimusasiain hoitajana 1928–1933.

SDP:n kansanedustajana Puro toimi 1919–1922 edustaen Hämeen läänin eteläistä vaalipiiriä. Puro oli sisäasiainministerinä Väinö Tannerin sosialidemokraattisessa vähemmistöhallituksessa 1927 ja valitsijamiehenä vuoden 1925 presidentinvaalissa.

Teoksia 
 Prologi. 4-osainen juhlarunoelma Kuopion Raittiusseuran järj. Snellmanin 100-vuotisjuhlaan. 1906 (nimellä H. Puro)
 Sortuva luokka : nelinäytöksinen näytelmä. Näytelmäsarja n:o 1. V. Kososen kustannusliike, Helsinki 1915
 Rauhan puolesta / Väinö Voionmaa, Armahdustaistelut eduskunnassa / Olawi Puro, Palkkatyöväelle / Artturi Aalto. Sosialidemokraattisen eduskuntaryhmän lentolehtisiä 1. Sos.-dem. puoluetoimikunta, Helsinki 1922
 Viljavero on kumottava! / Olavi Puro, Punaisten sotaorpojen ja leskienavustus / Aino Lehtokoski. Sosialidemokraattisen eduskuntaryhmän lentolehtisiä 3. Sos.-dem. puoluetoimikunta, Helsinki 1922 
 Suomen kulutusosuustoiminnan vaiheet, vuoteen 1917. Kulutusosuuskuntien keskusliitto, Helsinki 1927
 Kehityksen tiellä : kaksinäytöksinen näytelmä. Osuuskauppojen näytelmäkirjasto n:o 1. Suomen osuuskauppojen keskusosuuskunta, Helsinki

Lähteet

Aiheesta muualla 

 
 

Kansanedustajat
Suomen Sosialidemokraattisen Puolueen poliitikot
Suomen sisäministerit
Hämeen vaalipiiri
Suomalaiset näytelmäkirjailijat
Suomalaiset rakennusmestarit
Suomalaiset toimittajat
Suomalaiset osuustoimintaliikkeen vaikuttajat
Vuonna 1883 syntyneet
Vuonna 1933 kuolleet